Moderne Liefde | Get It Pretoria
'n Aanhanger van Mari Roberts se boeke? Dan is haar jongste omnibus beslis vir jou.
Na vier jaar kuier Lillie weer by haar tante-hulle op die plaas. Nick du Toit is ook daar. Haar kleintydse mentor… die man wat sy liefhet. Hy is onvoorspelbaar, verwar Lillie, en sy weet sy moet padgee.
Die stappery in die Outeniqua moet Zoë se kop skoonkry. Haar selfbeeld is daarmee heen. Om amper met 'n gay man te trou was erg, maar Kian Richards is erger. Koelkop kan sy hom nie hanteer nie.
Onvoorspelbare harte is teen R225 by toonaangewende boekwinkels regoor die land beskikbaar. *LAPA Uitgewers.
Na haar sorgvrye kinderjare op Upington het Mari Roberts ontdek dat plekke soos Knysna nie bloot 'n mite is wat net op TV bestaan nie. Na haar studie aan die Hugenote Kollege het sy die swart kant van die lewe gesien en besluit om ter wille van selfbehoud liewer liefdesverhale te begin skryf. Sy is getroud en woon in die skilderagtige Knysna-omgewing.